**Συμμετοχή φοιτητών του ΓΠΑ στην πανελλήνια δράση του Let’s do it Greece 2018**

Την Κυριακή 29 Απριλίου, τέσσερις φοιτητικές ομάδες του ΓΠΑ με εθελοντικό χαρακτήρα, βρέθηκαν στον Υμηττό. Η *Ομάδα Εθελοντισμού*, η ομάδα φοιτητών του *TEDxAUAthens*, το *ESN AUA* και η φωτογραφική ομάδα *AUAClicks!* ένωσαν τις δυνάμεις τους σε μία κοινή εθελοντική δράση, στο πλαίσιο του Let’s do it Greece 2018.

Οι ομάδες ασχολήθηκαν κυρίως με το πότισμα των δένδρων που φυτεύτηκαν πέρυσι στα πλαίσια της αντίστοιχης διοργάνωσης, την υποστύλωσή τους, αλλά και την απομάκρυνση ζιζανίων και σκουπιδιών από τον χώρο του βουνού.

Ευχαριστούμε πολύ όλους τους συμμετέχοντες για τη συμμετοχή και τη στήριξή τους. Δίνουμε ραντεβού για την επόμενη μεγάλη, συμβολική δράση εθελοντισμού του Let’s do it Greece!